[{"text_idx": "#000001", "text": "Kas oled endale uue korteri vo\u0303i maja ostnud ja ei taha aastate jooksul kogunenud tra\u0308ni kaasa viia? Vo\u0303i on sul lihtsalt plaanis koju rohkem ruumi teha ja kasutud asjad teistele anda vo\u0303i a\u0308ra visata?"}, {"text_idx": "#000002", "text": "Sellest postitusest saad kindlasti innustust, et u\u0308ks korralik kraamimine ette vo\u0303tta. Anname sulle 12 head no\u0303uannet, kuidas kodus u\u0308learustest asjadest lahti saada."}, {"text_idx": "#000003", "text": "Koristamine ja organiseerimine on va\u0308ga popp teema ja vastavad raamatud on raamatupoodide mu\u0308u\u0308giedetabelis figureerinud juba pikemat aega. Siin olemegi kasutanud kuulsa KonMari meetodi looja Marie Kondo raamatu \u201eJaapani korrastuskunst\u201d abi. Kondo na\u0308puna\u0308idetele oleme lisanud mo\u0303ned oma ta\u0308helepanekud."}, {"text_idx": "#000004", "text": "Mo\u0303ttetut tra\u0308ni koguneb meile koju mitmel po\u0303hjusel: valed ostuotsused, ma\u0308rgist mo\u0308o\u0308da la\u0308inud kingitused, ostuhull abikaasa, oma aja a\u0308ra elanud asjad jne. Lisaks hulk sentimentaalse va\u0308a\u0308rtusega kraami, millel praktilist otstarvet ei ole. Usu meid \u2013 ta\u0308htis elusu\u0308ndmus ei la\u0308he meelest, kui sa seda meenutava asja minema viskad."}, {"text_idx": "#000008", "text": "2.Mo\u0303tle iga asja puudutades ja ka\u0308es hoides, kas see teeb sulle ro\u0303o\u0303mu vo\u0303i mitte"}, {"text_idx": "#000011", "text": "4.Sorteeri asju kategooriate kaupa, tubade kaupa koristamine ei toimi"}, {"text_idx": "#000012", "text": "Alusta riietest (oo, o\u0303udust!) ja seeja\u0308rel vo\u0303ta raamatud ette. \u201eKuule, mis asja?! Raamatud on pu\u0308had!\u201d u\u0308tled sa."}, {"text_idx": "#000013", "text": "Ega ikka ei ole ku\u0308ll. Ma vo\u0303in kihla vedada, et pooltel raamatutel, mis sul riiulis on, ei ole sinu jaoks enam mingit ta\u0308htsust ja neil tuleb minna. Kellelegi teisele vo\u0303ivad need va\u0308gagi asja ette minna. Ja\u0308rgmisena soovitab Kondo sorteerida paberid, siis muud asjad ja viimasena ma\u0308lestusesemed."}, {"text_idx": "#000014", "text": "5.Peame vajalikuks ra\u0308a\u0308kida eraldi kosmeetikast"}, {"text_idx": "#000015", "text": "Daamid! Me teame, et see on va\u0308ga raske, aga nu\u0308u\u0308d ko\u0303ik vannituppa, peeglilaua juurde vo\u0303i kus iganes teie arsenal asub. Ko\u0303ik, mis on u\u0308letanud kehtivusaja, lo\u0303hnab imelikult vo\u0303i mida sa pole pa\u0308rast ostmist ikka veel kasutama asunud \u2013 minema!"}, {"text_idx": "#000016", "text": "6.A\u0308ra ladusta riideid kuhjadesse, vaid kokku voldituna vertikaalselt"}, {"text_idx": "#000018", "text": "Nii na\u0308ed sa korraga ko\u0303ike, mis sul kapis, sahtlis vo\u0303i karbis on. Paiguta need va\u0308rvide ja\u0308rgi ja o\u0303ige asja leidmine on veelgi lihtsam. Voldi \u2013 vo\u0303i veel parem \u2013 rulli kokku ka sokid ja sa na\u0308ed, kui ilus elu vo\u0303ib olla."}, {"text_idx": "#000020", "text": "Ko\u0308o\u0308k on koht, kuhu kasutud asjad lausa karja kaupa kogunevad. Poes vo\u0303is mo\u0303ni imevidin va\u0308ga huvitav tunduda, aga kui sa seda tegelikult kasutama pole hakanud, siis see asi sinu ko\u0308o\u0308ki ei kuulu."}, {"text_idx": "#000021", "text": "Samuti kipub ko\u0308o\u0308gisahtlitesse kogunema pisikest tra\u0308ni, mida sa arvad, et u\u0308hel pa\u0308eval vo\u0303ib vaja minna, aga tegelikult ei tee sa nende patsikummide ja pooltu\u0308hjade pastakatega enam kunagi midagi."}, {"text_idx": "#000024", "text": "9.A\u0308ra pane midagi riiulisse ja kappi tagasi enne, kui oled a\u0308raviskamiseks mo\u0303eldud asjad majast va\u0308lja viinud"}, {"text_idx": "#000026", "text": "Avatud riiulid vo\u0303ivad mo\u0303nikord ku\u0308ll ilusad olla, aga tavaliselt ta\u0308hendab see liigset visuaalset mu\u0308ra ja segadust, kui need on asju ta\u0308is."}, {"text_idx": "#000028", "text": "Kasuta nii palju karpe kui vaja ja sellises mo\u0303o\u0303dus kui vaja. KonMari soovitab isegi pa\u0308ris va\u0308ikseid karbikesi kasutada."}, {"text_idx": "#000029", "text": "12.Mo\u0303tle hoolega, enne kui midagi ostad"}, {"text_idx": "#000031", "text": "Koristamise vahepeal vaata meie uute kodude pakkumisi siit >"}, {"text_idx": "#000034", "text": "JAH, soovin olla kursis kinnisvarateemaliste uudistega ja annan no\u0303usoleku to\u0308o\u0308delda oma isikuandmeid"}]